APV-checkliste til frisører

Alle virksomheder med ansatte skal udarbejde en skriftlig arbejdspladsvurdering (APV). APV’en skal udarbejdes i samarbejde mellem virksomhedens ledelse og ansatte, og APV’en er virksomhedens eget redskab til at kortlægge, prioritere og løse arbejdsmiljøproblemer.

Checklisterne indeholder en række spørgsmål, som virksomheden skal svare ja eller nej til. Alle de spørgsmål, som virksomheden svarer ja til, udgør et arbejdsmiljøproblem, der skal indgå i en handlingsplan, som virksomheden skal udarbejde i tilknytning til checklisten.

Virksomheden skal i forhold til checklisterne:

* svare på alle spørgsmål i checklisten
* tage stilling til de spørgsmål, som virksomheden svarer “ja“ til, i checklistens handlingsplan
* overveje, hvad årsagen til de konstaterede arbejdsmiljøproblemer kan være
* udarbejde løsninger på arbejdsmiljøproblemerne
* tage stilling til, hvem der er ansvarlig for at løse arbejdsmiljøproblemerne, samt hvornår de forventes at blive løst
* tage skriftlig stilling til væsentlige arbejdsmiljøproblemer på virksomheden, som ikke fremgår af checklisten.

På Arbejdstilsynets hjemmeside www.at.dk og i arbejdsmiljøvejvisere for Personlig pleje og anden service nr. 31 kan man få information om, hvor Arbejdstilsynet ser de væsentligstes arbejdsmiljøproblemer i frisørbranchen. I vejviserene kan virksomhederne bl.a. finde information om de vigtigste regler og forslag til, hvordan de kan løse de typiske arbejdsmiljøproblemer.